דידי בן יואש

דידי בן יואש (נולד ב-26 במרץ 1956, ז' בניסן ה'תשט"ז), הוא תת-אלוף במילואים, שירת כמפקד בית הספר לשריון, ראש מחלקת מערכות חימוש (מח"ר) ורכב קרבי משוריין (רק"ם) במשרד הביטחון ובמינהל למחקר, פיתוח אמצעי לחימה ותשתית טכנולוגית (מפא"ת) וכקצין שריון ראשי בחירום. 

בן יואש מוביל את התוכנית לפיתוח הרכב הקרבי המשוריין העתידי "כרמל" במסגרת מפא"ת.

== קורות חייו ==
נולד בקריית חיים ליהודית וניסו בן יואש. בוגר קן השומר הצעיר קריית חיים. התגייס ב-1974 לנוער חלוצי לוחם (נח"ל) ובהמשך התנדב במסגרת גרעין הנוער חלוצי לוחם לעבור הסבה לשריון. את ההכשרה הבסיסית לשריון עבר על גדות תעלת סואץ בבלוזה על גבי טנקי טירן. שירת כמפקד מחלקת טירן סדירה בחטיבה 320 וכמפקד פלוגת טירן סדירה באוגדה 440. במהלך לימודיו בטכניון נקרא על ידי האלוף ישראל טל להוביל ניסויים מבצעיים בטנק מרכבה ובהמשך שירותו השתתף בקביעות במפגשי צוות הפיתוח. עם סיום לימודיו בטכניון מונה לראש ענף פיתוח אמצעי לחימה לשריון במפקדת חילות השדה. בשנים 1989–1991 שירת כמפקד גדוד 46, לאחר מכן שימש מפקד קורס מפקדי טנקים גדוד 532, בשנים 1995 - 1997 פיקד על חטיבה 130, שימש ראש תורת חיל השריון ובשנים 1997 עד 1999 פיקד על בית הספר לשריון. את שירותו הצבאי סיים בשנת 2001 לאחר תפקיד ראש מחלקת מערכות חימוש ורכב קרבי משוריין במשרד הביטחון והמינהל למחקר, פיתוח אמצעי לחימה ותשתית טכנולוגית. עם שחרורו משירות קבע מונה לראש תורת חיל השריון בחירום ובהמשך הועלה לדרגת תת-אלוף ומונה לקצין השריון הראשי בחירום.

בוגר קורס מ"פים (1978), קורס מג"דים (1986) וקורס מח"טים (1994).

בשנים 1982–1986 למד הנדסת חשמל בטכניון. בשנים 1992–1994 סיים תואר שני במנהל עסקים באוניברסיטת UCLA.

ממאפייני ומפתחי מערכת ההגנה האקטיבית לטנקים מעיל רוח. על חלקו בפיתוח המערכת זכה בפרס ביטחון ישראל.

בעלים ומנהל את חברת RNDD לייעוץ וניהול פרויקטים. החברה ניהלה פרויקטי פיתוח רכב קרבי משוריין במספר מדינות ומפתחת רכב קרבי משוריין עתידי במשרד הביטחון והמינהל למחקר, פיתוח אמצעי לחימה ותשתית טכנולוגית.

== קישורים חיצוניים ==

* 
* אמנון מזרחי,[https://www.globes.co.il/news/home.aspx?fid=2&did=1000137025 "נחשף בצריח"], גלובס, 27 בספטמבר 2006
* דידי בן יואש,[https://www.tip.co.il/%D7%95%D7%90%D7%A3-%D7%A2%D7%9C-%D7%A4%D7%99-%D7%9B%D7%9F-%D7%A0%D7%95%D7%A2-%D7%AA%D7%A0%D7%95%D7%A2/ "ואף על פי כן - נוע תנוע"], 10 באוגוסט 2006
* 
* [https://web.archive.org/web/20160421015016/http://mazi.idf.il/3697-9699-he/IGF.aspx העברת תפקיד ראש תורת חיל שריון (תח"ש) בחירום]
* 
* 
* Barbara Opall-Rome, [http://www.defensenews.com/story/defense/land/army/2015/05/13/israel-ground-forces-maneuvering-armor-vehicles-precision-unmanned-robotics-tank/26968519/ Israel Debates New Ground Warfare Concepts], Defense News, May 13, 2015 
* עמי רוחקס דומבה, [http://www.israeldefense.co.il/he/node/29663 "חשיפה: הדמיה של פרויקט כרמל"], ישראל דיפנס, 18 במאי 2017
* [https://www.youtube.com/watch?v=lkPm5uLxK6Y רק"מ העתיד ה"כרמל"], בערוץ היוטיוב של משרד הביטחון
* [https://www.youtube.com/watch?v=R2Gz7NnB83k&t=23s מפא"ת: חשיפת תוכנית כרמל], בערוץ היוטיוב של משרד הביטחון
* עמי רוחקס דומבה, [https://www.israeldefense.co.il/he/node/39772 "בין "הכרמל" למכרז רק"מ העתיד של ארצות הברית"], ישראל דיפנס, 15 באוגוסט 2019
* דידי בן יואש,[https://www.maarachot.idf.il/%D7%9B%D7%95%D7%AA%D7%91%D7%99%D7%9D/%D7%AA%D7%90%D7%9C-%D7%9E%D7%99%D7%9C-%D7%93%D7%99%D7%93%D7%99-%D7%91%D7%9F-%D7%99%D7%95%D7%90%D7%A9/ "הטנק חי ובועט - הבה נדבר על נגמ"ש הלחימה"], 4 באפריל 2024

== הערות שוליים ==

קטגוריה:תתי-אלופים בצה"ל
קטגוריה:מפקדי גדודים בחטיבה 401
קטגוריה:מפקדי גדודים בחטיבה 460
קטגוריה:מפקדי חטיבה 130
קטגוריה:זוכי פרס ביטחון ישראל
קטגוריה:בוגרי השומר הצעיר
קטגוריה:חברי גרעיני נח"ל
קטגוריה:בוגרי בסמ"ת
קטגוריה:בוגרי הטכניון - מכון טכנולוגי לישראל
קטגוריה:בוגרי אוניברסיטת קליפורניה בלוס אנג'לס
קטגוריה:ישראלים שנולדו ב-1956